ထိုင်သၢမ်ဝၼ်း ၸင်ႇသမ်ႉလုၵ်ႈတီႈမိူင်းၵိုင် ၶီႇၵႃးမႃးတၢင်းလွႆပူႇတၢဝ်ႉ ၶဝ်ႈၼႂ်းထိူၼ်ႇယႂ်ႇလွႆလူင်၊ တေႃႇပေႃးႁွတ်ႈဝဵင်းလၢႆးၶႃႈ ၸင်ႇၵိုတ်းၵိၼ်ၶဝ်ႈၼႂ်၊ ပေႃးၵိၼ်ၶဝ်ႈၼႂ်ယဝ်ႉ သမ်ႉသိုပ်ႇၶၢဝ်းတၢင်း လတ်းၶဝ်ႈႁူၺ်ႈယႂ်ႇလွႆလူင်သေ ႁွတ်ႈမႃးဝၢၼ်ႈၼွင်လႅင်၊ လႆႈႁၼ်ၵွင်းမူးၽိူၵ်ႇဢွၼ်ႇ ၶပ်ႉယႆၵၼ်ဝႆႉၼိူဝ်လွႆၼမ်တႄႉတႄႉ။ လုၵ်ႉတီႈၼွင်လႅင်ၼႆႉ တၢင်းၵႃးသမ်ႉပဵင်းလီ မႃးတေႃႇႁွတ်ႈပၢင်လူင်၊ တီႈဢၼ်ၵူၼ်းမိူင်းတႆး၊ ၶၢင်၊ ၶျၢင်း၊ မၢၼ်ႈ ၽွမ်ႉၵၼ် လူင်းလၢႆးမိုဝ်းဢဝ်မိူင်းၵွၼ်းၶေႃၼႆႉယဝ်ႉ။ ပူၼ်ႉသေတီႈၼႆႈ ၸင်ႇႁွတ်ႈဝဵင်းလွႆလႅမ် ၵိုတ်းၼွၼ်းၶိုၼ်း႞ယဝ်ႉ။